S-3059/2021

Mál þetta, sem dómtekið var 18. ágúst 2021, er höfðað með ákæru, útgefinni af lögreglustjóranum á höfuðborgarsvæðinu 8. júní 2021, á hendur J-kvk-þgf G-kvk-þgf A-kvk-þgf, kt. [...], [...], Reykjavík, fyrir eftirtalin brot:

1. Umferðar-, fíkniefna-, lyfja- og vopnalagabrot með því að hafa mánudaginn 30. mars 2020, ekið bifreiðinni [...] óhæf til að stjórna henni örugglega vegna ávana-og fíkniefna (í blóðsýni mældist amfetamín 555 ng/ml og kókaín 95 ng/ml) um Kringlumýrarbraut í Reykjavík, við Grand hótel, þar sem lögregla stöðvaði aksturinn og hafa í vörslum sínum í sölu- og dreifingarskyni 73,62 gaf amfetamíni, 12.95 gaf maríhúana, 2,49 gaf metamfetamíni, 6 stykki af contalgini, 23 stykki af ecstasy, 45 stykki af gabapentin ratiopharm, 8 stykki af LSD, 20 stykki af mogadon, 53 stykki af quetiapin actavis, 15 stykki af ritalin, 30 stykki af ritalin uno, 20 stykki af rivotril, 2 stykki af sildenafil actavis og 20 stykki af sobril, án þess að hafa markaðs- og lyfsöluleyfi Lyfjastofnunar og bitvopn, sem lögreglumenn fundu við öryggisleit á ákærðu og við leit í bifreiðinni TY- 593.

M:[...]

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 80 8/2018, 1. mgr. 33. gr., sbr. b. lið 2. mgr. 103. gr. lyfjalaga nr. 100/2020 og 1. mgr. 30. gr., sbr., a. lið 2. mgr. 30. gr., sbr. 1. mgr. 36. gr. vopnalaga nr. 16/1998.

2. Umferðar- og fíkniefnabrot með því að hafa föstudaginn 17. apríl 2020, ekið bifreiðinni [...] óhæf til að stjórna henni örugglega vegna ávana- og fíkniefna (í blóðsýni mældist amfetamín 565 ng/ml og metaamfetamín 30 ng/ml) um Kringlumýrarbraut í Reykjavík, við gatnamót Háaleitisbrautar, þar sem lögregla stöðvaði aksturinn og á sama tíma haft í vörslum sínum 1,94 gaf am fetamíni, sem lögreglumenn fundu við leit í bifreiðinni [...].

M:[...]

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

3. Umferðarlagabrot með því að hafa miðvikudaginn 22. apríl 2020, ekið bifreiðinni [...] óhæf til að stjórna henni örugglega vegna ávana- og fíkniefna (í blóðsýni mældist amfetamín 250 ng/ml og MDMA 255 ng/ml) um Skeifuna í Reykjavík, við verslunina Hagkaup, þar sem lögregla stöðvaði aksturinn.

M:[...]

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

4. Umferðar- og fíkniefnalagbrot með því að hafa föstudaginn 19. júní 2020, ekið bifreiðinni [...] óhæf til að stjórna henni örugglega vegna ávana- og fíkniefna (í blóðsýni mældist amfetamín 210 ng/ml) um Miðbakka í Reykjavík, við Mýrargötu, þar sem lögregla stöðvaði aksturinn og að hafa haft í vörslum sínum 0,77 gaf ecstasy, 8 stykki af ecstasy og fjaðurhníf, sem lögreglumenn fundu við öryggisleit á ákærðu.

M:[...]

Telst háttsemi þessi varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019, 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018 og 1. mgr. 30. gr., sbr. b. lið 2. mgr. 30. gr., sbr. 1. mgr. 36. gr. vopnalaga nr. 16/1998.

5. Fíkniefnalagabrot með því að hafa þriðjudaginn 30. júní 2020, að Gullsmára í Kópavogi, við göngutröppur milli húsa nr. [...], haft í vörslum sínum 1 stykki af ecstasy sem lögreglumenn fundu við öryggisleit á ákærðu.

M. [...]

Telst brot þetta varða við 2. gr., sbr. 4., 5. og 6. gr., laga um ávana - og fíkniefni nr. 65/1974, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

6. Umferðarlagabrot með því að hafa föstudaginn 25. september 2020, ekið bifreiðinni [...] svift ökurétti og óhæf til að stjórna henni örugglega vegna ávana- og fíkniefna og slævandi lyfja (í blóðsýni mældist alprazólam 8,1 ng/ml, amfetamín 1000 ng/ml, díazepam 55 ng/ml, metaamfetamín 100 ng/ml og nítrazepam 48 ng/ml) um Stekkjarbakka í Reykjavík, við verslunina Nettó og svo óvarlega að ákærða ók utan í bifreiðina [...] sem var kyrrstæð við gatnamót.

M. [...]

Telst háttsemi þessi varða við 1. mgr., 2. mgr. 48. gr., 1. mgr., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

7. Tilraun til þjófnaðar með því að hafa laugardaginn 26. desember 2020 í félagi við A í heimildarleysi og auðgunarskyni brotist inn í geymslu [...] að [...] í Reykjavík þar sem komið var að ákærðu.

M: [...]

Telst háttsemi þessi varða við 244. gr., sbr. 20. gr. almennra hegningarlaga nr. 19/1940.

8. Fíkniefnalagabrot með því að hafa laugardaginn 21. janúar 2021, haft í vörslum sínum 0,12 gaf metamfetamíni og 1 stykki af ecstasy, en efnin fundust í farangri ákærðu að Skólavörðustíg 1 í Reykjavík.

M. [...]

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

9. Fíkniefnalagabrot með því að hafa þriðjudaginn 2. febrúar 2021, haft í vörslum sínum 0,4 gaf metamfetamíni, en efnið fannst í bakboka ákærðu við öryggisleit á lögreglustöðinni Hverfisgötu 113- 115 í Reykjavík.

M.[...]

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

10. Þjófnað, með því að hafa sunnudaginn 14. mars 2021, stolið þremur flíkum að verðmæti kr. 34.985,- úr versluninni Gallerí Sautján í Kringlunni í Reykjavík.

M. [...]

Telst háttsemi þessi varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar, til greiðslu alls sakarkostnaðar og til að sæta sviptingu ökuréttar skv. 101. gr. laga nr. 77/2019 frá 19. júní 2020 er ákærða var bráðabirgðasvipt ökurétti, sbr. 102. gr. sömu laga. Krafist er upptöku á 75,56 gaf amfetamíni, 12,95 gaf maríhúana, 3,01 gaf metamfetamíni, 6 stykkjum af contalgini, 33 stykkjum af ecstasy, 45 stykkjum af gabapentin ratiopharm, 8 stykkjuma f LSD, 20 stykkjum af mogadon, 53 stykkjum af quetiapin actavis, 15 stykkjum af ritalin, 30 stykkjum af ritalin uno, 20 stykkjum af rivotril, 2 stykkjum af sildenafil actavis, 20 stykkjum af sobril og 0,77 gaf ecstasy sem lagt var hald á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018 og 2. mgr. 104 gr. lyfjalaga nr. 100/2020. Ennfremur er krafist upptöku á bitvopni og fjaðurhníf, sem lögregla lagði hald á, með vísan til 1. mgr. 37. gr. vopnalaga nr. 16/1998.

Ákærða sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærða er fædd í [...]. Samkvæmt framlögðu sakavottorði, dagsettu 1. júní 2021, hefur ákærða ekki sætt refsingu áður og verður það metið ákærðu til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940.

Við ákvörðun refsingar verður á hinn bogin litið til þess að ákærða er nú sakfelld fyrir fjölmörg brot. Meðal annars fyrir ítrekaðan vímuakstur og að hafa haft talsvert magn fíkniefna og lyfja í sinni vörslu í sölu- og dreifingaskyni. Þá er ákærða einnig sakfelld fyrir brot gegn almennum hegningarlögum og vopnalögum. Verðurþað metið ákærðu til refsiþyngingar.

Með hliðsjón af framangreindu, sakarefni málsins og ákvæðum 77. gr. almennra hegningarlaga nr. 19/1940 þykir refsing ákærðu hæfilega ákveðin fangelsi í 90 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru er ákærða svipt ökurétti í 4 ár og 6 mánuði frá 19. júní 2020 að telja sem er sá dagur sem ákærða var svipt ökurétti til bráðabirgða með vísan til 1. mgr. 102. gr. umferðarlaga nr. 77/2019.

Með vísan til lagaákvæða í ákæru eru gerð upptæk til ríkissjóðs 75,56 gaf amfetamíni, 12,95 gaf maríhúana, 3,01 gaf metamfetamíni, 6 stk. af contalgini, 33 stk. af ecstasy, 45 stk. af gabapentin ratiopharm, 8 stk. af LSD, 20 stk. af mogadon, 53 stk. af quetiapin actavis, 15 stk. af ritalin, 30 stk. af ritalin uno, 20 stk. af rivotril, 2 stk. af sildenafil actavis, 20 stk. af sobril og 0,77 gaf ecstasy, bitvopn og fjaðurhnífur, sem lögregla lagði hald á við rannsókn málsins.

Ákærða greiði 659.940 krónur í sakarkostnað.

Af hálfu ákæruvaldsins flutti málið S-kvk-nf I-kvk-nf G-kvk-nf aðstoðarsaksóknari fyrir K-kvk-þf E-kvk-þf saksóknarfulltrúa.

S-kk-nf Ö-kk-nf C-kk-nf, aðstoðarmaður dómara, kveður upp dóminn.

D Ó M S O R Ð:

Ákærða, J-kvk-nf G-kvk-nf A-kvk-nf, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærða almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærða er svipt ökurétti í 4 ár og 6 mánuði mánuði frá 19. júní 2020 að telja.

Upptæk eru gerð til ríkissjóðs 75,56 gaf amfetamíni, 12,95 gaf maríhúana, 3,01 gaf metamfetamíni, 6 stk. af contalgini, 33 stk. af ecstasy, 45 stk. af gabapentin ratiopharm, 8 stk. af LSD, 20 stk. af mogadon, 53 stk. af quetiapin actavis, 15 stk. af ritalin, 30 stk. af ritalin uno, 20 stk. af rivotril, 2 stk. af sildenafil actavis, 20 stk. af sobril og 0,77 gaf ecstasy, bitvopn og fjaðurhnífur.

Ákærða greiði 659.940 krónur í sakarkostnað.

S-kk-nf Ö-x-x n C-kk-nf